लुधियाना। अगर आप महिला हैं और साइकिल चलाना जानती हैं, लेकिन स्कूटर चलाना नहीं आता है। तो आपकी समस्या नए साल से हल होने जा रही है। नगर निगम एक टू व्हीलर कंपनी के साथ अगले हफ्ते एमओयू साइन करने जा रहा है। यह कंपनी ट्रैफिक पार्क में महिलाओं को फ्री में टू व्हीलर चलाना सिखाएगी, वो भी महज 4 घंटे के अंदर। ट्रैफिक पार्क में 4 साल के बच्चे से लेकर 18 साल तक के लोगों के लिए ट्रैफिक सेफ्टी के गुर भी बताए जाएंगे।
4 साल तक के बच्चों के लिए: सबसे पहला प्रोग्राम होगा 4 साल तक के बच्चों के लिए। छोटे बच्चों को ट्रैफिक सेफ्टी के संबंध में जानकारी देने के लिए प्रोजेक्टर पर पिक्चर और साउंड का सहारा लिया जाएगा। इसमें बच्चे को ट्रेन, एंबुलेंस, बस इनकी आवाज को सुनाया जाएगा। फिर बच्चों से पूछा जाएगा कि यह किस चीज की आवाज है और उन्हें फोटो से ढूंढ़कर बताना होगा। इसके अलावा बच्चों को क्या-क्या ट्रैफिक सेफ्टी रूल्स अपनाने चाहिए उसकी जानकारी दी जाएगी।
9 से 13 साल
इस एज ग्रुप के बच्चों के लिए ट्रेनिंग प्रोग्राम में कुछ अलग होगा। उनके लिए जापान से मंगवाई गई सीआरएफ50 बाइक का इस्तेमाल किया जाएगा। उन्हें रोड सेफ्टी, ट्रैफिक रूल्स की सभी जानकारी दी जाएगी। इस एज ग्रुप पर ज्यादा फोकस रहेगा। क्योंकि यही बच्चे अपने माता पिता को भी घर जाकर ट्रैफिक रूल्स की जानकारी देंगे। वहीं अगर माता पिता कहीं ट्रैफिक रूल्स को फॉलो नहीं कर रहे, तो उन्हें भी समझा सकेंगे।
16 साल से ज्यादा
इस एज ग्रुप के बच्चों को ट्रैफिक रूल्स और सेफ्टी की जानकारी देने के साथ राइडिंग ट्रेनिंग से जानकारी दी जाएगी। इसे सिम्युलेटर भी कहा जाता है। इसमें बैठकर सामने लगी स्क्रीन पर राइडिंग होती है। सिम्युलेटर पर बिलकुल सड़क पर व्हीकल चलाने जैसा एहसास होता है।
4 से 8 साल
इस ग्रुप के बच्चों को ट्रैफिक सेफ्टी के सारे रूल्स बताए जाएंगे। रोड को कैसे क्रॉस करना है, ट्रैफिक लाइट्स पर कैसे गुजरना है। व्हीकल चलाते हेलमेट सीट बेल्ट का इस्तेमाल करना है। इस तरह की जानकारी दी जाएगी।
hin_Deva hin_Deva bho_Deva hin_Deva bho_Deva hin_Deva bho_Deva hin_Deva